CELEX: 32011R0087
Language: sl
Date: 2011-02-02 00:00:00
Title: Uredba Komisije (EU) št. 87/2011 z dne 2. februarja 2011 o imenovanju referenčnega laboratorija EU za zdravstveno varstvo čebel, določitvi dodatnih pristojnosti in nalog navedenega laboratorija ter spremembi Priloge VII k Uredbi (ES) št. 882/2004 Evropskega parlamenta in Sveta

3.2.2011   
            
            
               SL
            
            
               Uradni list Evropske unije
            
            
               L 29/1
            
         UREDBA KOMISIJE (EU) št. 87/2011
   z dne 2. februarja 2011
   o imenovanju referenčnega laboratorija EU za zdravstveno varstvo čebel, določitvi dodatnih pristojnosti in nalog navedenega laboratorija ter spremembi Priloge VII k Uredbi (ES) št. 882/2004 Evropskega parlamenta in Sveta
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (1), ter zlasti člena 32(5) in (6) Uredbe,
   ob upoštevanju naslednjega:
   
               (1)
            
            
               Uredba (ES) št. 882/2004 določa glavne naloge, dolžnosti in zahteve za referenčne laboratorije EU za živila, krmo in zdravstveno varstvo živali. Referenčni laboratoriji EU za zdravstveno varstvo živali in žive živali so navedeni v delu II Priloge VII k navedeni uredbi.
            
         
               (2)
            
            
               Po končanem izbirnem postopku je treba uspešni laboratorij Agence Nationale de Sécurité Sanitaire de l'alimentation, de l'environnement et du travail (ANSES) z njegovim raziskovalnim laboratorijem za bolezni čebel Laboratoire de Sophia-Antipolis v Franciji imenovati za referenčni laboratorij EU na področju zdravstvenega varstva čebel za obdobje petih let od 1. aprila 2011.
            
         
               (3)
            
            
               Poleg glavnih nalog in dolžnosti iz člena 32(2) Uredbe (ES) št. 882/2004 je treba na ravni Unije za zagotovitev boljše usklajenosti izvajati nekatere posebne pristojnosti in naloge glede značilnosti povzročiteljev bolezni, ki bi lahko vplivali na zdravstveno varstvo čebel. Zato je treba te dodatne posebne pristojnosti in naloge referenčnega laboratorija EU na področju zdravstvenega varstva čebel določiti v tej uredbi.
            
         
               (4)
            
            
               Del II Priloge VII k Uredbi (ES) št. 882/2004 je zato treba ustrezno spremeniti.
            
         
               (5)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   
      Agence Nationale de Sécurité Sanitaire de l'alimentation, de l'environnement et du travail (ANSES) z njegovim raziskovalnim laboratorijem za bolezni čebel Laboratoire de Sophia-Antipolis v Franciji se s tem imenuje za referenčni laboratorij EU na področju zdravstvenega varstva čebel od 1. aprila 2011 do 31. marca 2016.
   Nekatere pristojnosti in naloge za navedeni laboratorij so določene v Prilogi k tej uredbi.
   Člen 2
   V delu II Priloge VII k Uredbi (ES) št. 882/2004 se doda naslednja točka 18:
   
      
                  „18.
               
               
                  Referenčni laboratorij EU za zdravstveno varstvo čebel
                  
                              Agence Nationale de Sécurité Sanitaire de l'alimentation, de l'environnement et du travail
                           
                        
                              Laboratoire de Sophia-Antipolis
                           
                        
                              Les Templiers
                           
                        
                              105 route des Chappes
                           
                        
                              BP 111
                           
                        
                              06902 Sophia-Antipolis
                           
                        
                              Francija.“
                           
                        
            
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. februarja 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 165, 30.4.2004, str. 1.
   
      PRILOGA
      
         Nekatere pristojnosti in naloge referenčnega laboratorija EU za zdravstveno varstvo čebel
      
      Poleg glavnih nalog in dolžnosti referenčnih laboratorijev EU za zdravstveno varstvo živali, določenih v členu 32(2) Uredbe (ES) št. 882/2004, so pristojnosti in naloge referenčnega laboratorija EU za zdravstveno varstvo čebel naslednje:
      
                  1.
               
               
                  Po posvetovanju s Komisijo po potrebi usklajuje metode, ki se v državah članicah uporabljajo za diagnosticiranje zadevnih bolezni čebel, še zlasti:
                  
                              (a)
                           
                           
                              s tipizacijo, shranjevanjem in, kadar je to primerno, dobavljanjem sevov povzročiteljev bolezni za omogočanje diagnostičnih storitev v Uniji;
                           
                        
                              (b)
                           
                           
                              s tipizacijo, karakterizacijo antigenov in genomov povzročiteljev bolezni, kadar je to ustrezno in potrebno, na primer za epidemiološko spremljanje ali preverjanje diagnoze;
                           
                        
                              (c)
                           
                           
                              z dobavo standardnih serumov in ostalih referenčnih reagentov nacionalnim referenčnim laboratorijem z namenom standardizacije preskusa in reagentov, uporabljenih v vsaki državi članici, v kateri se zahtevajo serološki testi;
                           
                        
                              (d)
                           
                           
                              z organizacijo rednih primerjalnih preskusov diagnostičnih postopkov na ravni Unije z nacionalnimi referenčnimi laboratoriji z namenom zagotavljanja podatkov o uporabljenih diagnostičnih metodah in rezultatu preskusov, izvedenih v Uniji;
                           
                        
                              (e)
                           
                           
                              s pridobivanjem izvedenskih mnenj o pršicah Tropilaelaps in malem panjskem hrošču (Aethina tumida) ter drugih relevantnih povzročiteljih bolezni, da se omogoči hitra diferencialna diagnostika;
                           
                        
                              (f)
                           
                           
                              z identifikacijo povzročiteljev bolezni, po potrebi v tesnem sodelovanju z regionalnimi referenčnimi laboratoriji, ki jih imenuje Svetovna organizacija za zdravje živali (v nadaljnjem besedilu: OIE);
                           
                        
                              (g)
                           
                           
                              z vzpostavljanjem in vzdrževanjem posodobljene zbirke povzročiteljev bolezni in njihovih sevov ter posodobljene zbirke posebnih serumov in drugih reagentov proti povzročiteljem bolezni čebel, kadar ali če so na voljo;
                           
                        
                              (h)
                           
                           
                              s pooblastilom za izvedbo popisa tehnik, ki se trenutno uporabljajo v različnih laboratorijih;
                           
                        
                              (i)
                           
                           
                              s predlaganjem standardiziranih preskusov in preskusnih postopkov ali referenčnih reagentov za notranjo kontrolo kakovosti;
                           
                        
                              (j)
                           
                           
                              s svetovanjem Komisiji o znanstvenih vidikih v zvezi z zdravstvenim varstvom čebel.
                           
                        
            
                  2.
               
               
                  Referenčni laboratorij EU:
                  
                              (a)
                           
                           
                              aktivno pomaga pri postavljanju diagnoze izbruhov zadevne bolezni v državah članicah s sprejemanjem izolatov patogenov za potrditveno diagnozo, ugotavljanje lastnosti in epizootiološke študije ter nemudoma sporoči rezultate vseh preiskav Komisiji, državam članicam in zadevnim nacionalnim referenčnim laboratorijem;
                           
                        
                              (b)
                           
                           
                              omogoča usposabljanja in izpopolnjevanja strokovnjakov laboratorijskega diagnosticiranja zaradi uskladitve diagnostičnih tehnik v Uniji;
                           
                        
                              (c)
                           
                           
                              organizira delavnice za usposabljanje nacionalnih referenčnih laboratorijev, kakor je določeno v delovnem programu, vključno z usposabljanjem strokovnjakov držav članic in po potrebi tretjih držav o novih analitskih metodah;
                           
                        
                              (d)
                           
                           
                              zagotavlja tehnično pomoč Komisiji in na njeno zahtevo sodeluje pri mednarodnih razpravah v zvezi zlasti s standardizacijo analitskih metod in njihovega izvajanja;
                           
                        
                              (e)
                           
                           
                              razvija dejavnosti spremljanja in, kadar je možno, usklajuje dejavnosti za izboljšanje zdravstvenega stanja čebel v Uniji, zlasti:
                              
                                          (i)
                                       
                                       
                                          s potrjevanjem preskusov ali sodelovanjem z zadevnimi nacionalnimi referenčnimi laboratoriji pri potrjevanju;
                                       
                                    
                                          (ii)
                                       
                                       
                                          z zagotavljanjem znanstvene in tehnične podpore Komisiji ter zbiranjem informacij in poročil o dejavnostih referenčnega laboratorija EU;
                                       
                                    
                                          (iii)
                                       
                                       
                                          z vzpostavitvijo in usklajevanjem raziskave o kolapsu čebeljega roja v Uniji v zvezi s pridobivanjem izhodiščnih podatkov o „običajni“ sezonski umrljivosti čebel;
                                       
                                    
                        
                              (f)
                           
                           
                              sodeluje z zadevnimi pristojnimi laboratoriji v tretjih državah, kjer so navedene bolezni razširjene, glede metod diagnosticiranja bolezni čebel;
                           
                        
                              (g)
                           
                           
                              sodeluje z relevantnimi regionalnimi laboratoriji, ki jih imenuje OIE, glede eksotičnih bolezni (pršice Tropilaelaps in mali panjski hrošč (Aethina tumida) ter vse druge bolezni, ki so v Uniji eksotične);
                           
                        
                              (h)
                           
                           
                              primerja in posreduje Komisiji in zadevnim nacionalnim referenčnim laboratorijem informacije o eksotičnih in endemičnih boleznih ali škodljivcih, ki morebiti nastajajo in bi lahko vplivali na Unijo, vključno s kolapsom čebeljega roja.
                           
                        
            
                  3.
               
               
                  Referenčni laboratorij EU prav tako:
                  
                              (a)
                           
                           
                              po posvetovanju s Komisijo izvaja poskuse in preskuse na terenu, namenjene izboljšanju obvladovanja posameznih bolezni čebel;
                           
                        
                              (b)
                           
                           
                              na letnem sestanku nacionalnih referenčnih laboratorijev pregleda ustrezne zahteve za testiranje iz Zoosanitarnega kodeksa za kopenske živali OIE in Priročnika diagnostičnih testov in cepiv za kopenske živali OIE;
                           
                        
                              (c)
                           
                           
                              pomaga Komisiji pri pregledu priporočil OIE v Zoosanitarnem kodeksu za kopenske živali in Priročniku diagnostičnih testov in cepiv za kopenske živali.